אגם בוחבוט

אגם בוחבוט (נולדה ב-8 בדצמבר 2003) היא זמרת ושחקנית ישראלית. זוכת העונה השנייה של תוכנית המציאות "בית ספר למוסיקה".

ביוגרפיה
בוחבוט נולדה בבאר שבע. אחיה, רון בוחבוט, הוא סולנה של התזמורת האנדלוסית של באר שבע. כשהייתה בת שמונה, השתתפה בעונה השנייה של התוכנית "בית הספר למוסיקה" וזכתה בתואר "מצטיינת בית הספר", שמשמעותו זכייה במקום הראשון בתחרות. המורה של בוחבוט בתוכנית היה הזמר משה פרץ. בסיום התוכנית הוציאה עם משה פרץ את הסינגל "ילדה קטנה". השיר הפך מייד ללהיט וזכה בתואר "דואט השנה" לשנת ה'תשע"ד.

קריירה 
ב-2014 הוציאה לרדיו את סינגל הסולו הראשון שלה, "ביום הזה".

השיר הראשון שפרסמה הוא "כמו בְּרִיּוֹ". השיר, שצולם בתיכון דרכא רמון ע"ש אילן ואסף רמון, זכה להשמעות רבות ברדיו והגיע למקום התשיעי במצעד השבועי של מדיה פורסט. השיר הגיע למקום ה-18 במצעד השנתי של גלגלצ.

ביולי 2016 הוציאה את הסינגל השני, "ארטיק מסטיק". השיר הגיע למקום תשיעי במצעד של מדיה פורסט.

באוגוסט 2017 הוציאה גרסת כיסוי לשיר "סיפור ישן" של עומר אדם. בנוסף הוציאה גרסת כיסוי יחד עם נועה קירל, לשירו של דני סנדרסון "אצל הדודה והדוד" והקליפ היה לסרטון הישראלי הנצפה ביותר ביוטיוב לשנת 2017.

במרץ 2018 ביצעה את השיר "שב" של שרית חדד, ובמאי 2018 הוציאה את הסינגל "לוקה", שיר הנושא של אירוע הגאווה הגדול בישראל בפארק המים שפיים ובתל אביב. בנוסף הנחתה באותה שנה את התוכנית "הבנים והבנות" 2018 לצד עודד פז, לירון רביבו וטום באום, את העונה השנייה של "דה בוקס", ודיבבה את הדמות הראשית בסרט "הנסיכה הגנובה".

ב-2019 כיכבה בתפקיד ראשי בסדרה "תברחו".

בשנת 2020 כיכבה בוחבוט לסירוגין עם רוני דלומי במחזמר "מאמה מיה" בתיאטרון הבימה, והשתתפה בעונה החמישית של הסדרה "כפולה". בנוסף נבחרה להשתתף בקמפיין טלוויזיוני להעצמה נשית של חברת ההיגיינה הנשית האמריקאית "Kotex" בישראל.

ב-31 בינואר 2021 הוציאה את הסינגל "יהלום". השיר זכה להצלחה רבה כאשר הגיע למקום השלישי במצעד השבועי של גלגלצ, למקום ה-18 במצעד השנתי של גלגלצ, למקום ה-27 במצעד השנתי של כאן גימל, ולמקום ה-22 במצעד השנתי של מאקו. באותה שנה הוציאה את הסינגלים "כל העולם" ו"מגבות". ב-26 באוקטובר אותה השנה הוציאה את השיר "באתי להציל אותך" יחד עם שחר סאול.

ב-19 בינואר 2022 השתתפה בשיר "דובשנייה", שהוציא שחר סאול. השיר היה ללהיט שהגיע למקומות הראשונים בשלושת המצעדים המרכזיים של ישראל ואף דורג בעשירייה הראשונה במצעדים השנתיים שלהם לשנת תשפ"ב, תוך שבמצעד השנתי של כאן גימל הוא נבחר ל"שיר השנה".

כבר כחיילת בחודש מאי 2022 לקראת יום העצמאות ה-74 של ישראל, הוציאה בוחבוט סינגל חדש בשם "מנגלים" בשיתוף פעולה עם סטטיק ובן אל, דולי ופן והצל. ב-9 במאי בוחבוט הייתה מופע החימום של מארון 5 בטור 2020 (אנ') במופע בפארק הירקון. ב-6 ביוני הוציאה את שיר הגאווה "בשורות טובות" ביחד עם "הפשוטע" לכבוד חודש הגאווה. ב-12 בספטמבר הוציאה את השיר "קופידון". השיר הגיע למקום שני במצעד של גלגלצ ולמקומות גבוהים במצעדים נוספים. ב-30 באוקטובר הוציאה את הסינגל "איפה אתה?".

במרץ 2023 השתתפה עם אלה לי להב ואור עמרמי ברוקמן וזמרי הלהקות הצבאיות בביצוע שיר הנושא לחגיגות ה-75 למדינה "אנחנו הדור הבא", ובהפקת חיל החינוך והנוער ב-19 במרץ 2023 הוציאה את הסינגל "לא שומעת". ב-27 ביוני הוציאה את הסינגל "אהובי", הסינגל המוביל מתוך המיני אלבום "סולד אאוט בלב" שיצא ב-4 ביולי. "אהובי" הגיע למקום השלישי במצעד העברי של מדיה פורסט ולמקום ה-70 במצעד היטליסט של מאקו. ב-22 באוגוסט הוציאה את הסינגל "חנה'לה" ביחד עם סטפן.

חיים אישיים 
ב-15 בפברואר 2022 התגייסה לצה"ל למסלול טאלנט ומשרתת בלהקה צבאית. נמצאת בזוגיות עם בר ברימר.

דיסקוגרפיה

אלבומי אולפן
 2022: אין קונספט
 2023:סולד אאוט בלב

פרסים ומועמדויות

קישורים חיצוניים

הערות שוליים 

זמרות השרות בעברית
זמרים השרים בעברית
זמרות פופ ישראליות
זמרי פופ ישראלים
מנחות ערוץ הילדים
זמרות מוזיקה מזרחית ישראליות
משתתפי בית ספר למוסיקה (תוכנית טלוויזיה)
זוכים בתוכניות מציאות ישראליות
מדבבות ישראליות
מדבבים ישראלים
זמרות ישראליות
זמרים ישראלים
שחקניות תיאטרון ישראליות
שחקני תיאטרון ישראלים
שחקניות קולנוע וטלוויזיה ישראליות
שחקני קולנוע וטלוויזיה ישראלים
שחקניות ילדות ישראליות
שחקנים ילדים ישראלים
שחקני מחזות זמר ישראלים
בוגרי תיכון מקיף א' (באר שבע)
מנחים ישראלים
חברות להקות צבאיות ישראליות
משתתפות הפסטיגל
ישראליות שנולדו ב-2003
ישראלים שנולדו ב-2003